Európske politické spoločenstvo

Európske politické spoločenstvo (EPS) bolo navrhované v roku 1952 ako kombinácia jestvujúceho Európskeho spoločenstva pre uhlie a oceľ (ESUO) a navrhovaného Európskeho obranného spoločenstva (EOS). Malo zastrešovať obe tieto významné projekty európskej integrácie. Európske politické spoločenstvo nie je totožné s Európskou politickou spoluprácou (1970 – 1993).

Návrh zmluvy o EPS, ktorí vypracovalo Zhromaždenie ESUO (dnes Európsky parlament), predpokladal priamo volený parlament ("Komoru národov"), senát ustanovovaný národnými parlamentmi a nadnárodnú exekutívu zodpovednú parlamentu.

Projekt Európskeho politického spoločenstva zlyhal v roku 1954, keď sa stalo jednoznačným, že francúzske Národné zhromaždenie neratifikuje Zmluvu o Európskom obrannom spoločenstve pre obavy, že projekt bude znamenať neakceptovateľné vzdanie sa národnej suverenity. V dôsledku toho bola opustená aj idea Európskeho politického spoločenstva.Richard T. Griffiths Europe’s first constitution: the European Political Community, 1952–1954 in Stephen Martin, editor. The Construction of Europe: Essays in Honour of Emile Noël 19 (1994)Európske politické spoločenstvo

 Pozri aj 
Messinská konferencia
Európske obranné spoločenstvo
Európska politická spolupráca

 Referencie 

 Externé odkazy 
 Európske politické spoločenstvo na stránke CVCE (Centre for European Studies) 

 Zdroj 

Kategória:Dejiny Európskej únie
Kategória:Európske spoločenstvá